Newcastle upon Tyne

Artikkelen er om byen Newcastle i England. For andre byer, se Newcastle (andre betydninger).

Newcastle upon Tyne, til daglig bare Newcastle, er en by i grevskapet Tyne and Wear i nordøstlige England. Den er administrasjonsby for regionen Nordøst-England. Den ligger 166 km sør for Edinburgh og 446 km nord for London ved den nordlige bredden av elven Tyne, 13,7 km fra Nordsjøen.«Grid Reference Finder» Newcastle er den mest folkerike byen i nordøstlige England og konurbasjonen («flerkjernebyregion») Tyneside, som er den åttende mest befolkningsrike i Storbritannia.Pointer, Graham (2005): «The UK's major urban areas» (PDF). Statistics.gov.uk. I henhold til befolkningsberegninger for midten av 2014 har byen en befolkning på 289 835 innbyggere; det urbane området 879 996 innbyggere (Tyneside); og storbyområdet (metropolitan area) utgjør rundt 1 650 000 innbyggere (regionen Tyne and Wear City).

Newcastle er et medlem av den engelske Core Cities Group«Core Cities», Core Cities og er et medlem av nettverket Eurocities bestående av europeiske byer.«Eurocities», Eurocities.org. Arkivert fra originalen den 17. september 2015.«Newcastle-Gateshead» , Eurocities.eu. Newcastle var en del av grevskapet Northumberland fram til 1400 da det ble et grevskap i egen rett,«History of Newcastle upon Tyne» (PDF). Local Studies Factsheet No. 6. Newcastle City Council, 2009, s. 2. en status som varte fram til det ble en del av grevskapet Tyne and Wear i 1974.

Newcastle utviklet seg fra den romerske bosetningen Pons Aelius«Pons Aelius – 'The Aelian Bridge'», Roman BritainWelch, George Patrick (1963): Britannia, the Roman Conquest and Occupation of Britain, Wesleyan University Press, s. 165, 167, 277 og byens navn Newcastle («Ny-borgen») har navn etter en festningen som ble reist i 1080 av Robert Curthose, Vilhelm Erobrerens eldste sønn. Byen vokste som et viktig senter for ullhandelen på 1300-tallet, og ble senere et betydelig område for utvinning av kull. Havnen ble utviklet på 1500-tallet og sammen med skipsverftene lengre ned langs elven Tyne, ble byen blant de største sentrene for bygging og reparasjon av skip. Newcastles økonomi i dag består av hovedkvarter for konserner og forretninger, utdannelse, digital teknologi, detaljhandel, turisme og kulturelle sentre. Fra dette bidrar byen med 13 milliarder til Storbritannias bruttoverdi av varer og tjenester (GVA). Byen er kjent for blant annet Newcastle Brown Ale (et mørkebrunt øl brygget siden 1927), fotballklubben Newcastle United FC, grunnlagt i 1892, og den ikoniske Tynebroen som ble åpnet i 1928. Siden 1981 har byen vært vert for verdens mest populære halvmaraton, Great North Run.«Great North Run», BBC Sport, 28. september 2007

 Historie 
Den første dokumenterte bosetning i hva som nå er Newcastle var Pons Aelius, en romersk festning, castrum, og en bro over elven Tyne. Det romerske stedsnavnet var familienavnet til den romerske keiser Hadrian (Publius Aelius Traianus Hadrianus), som opprettet den på 100-tallet e.Kr. Denne sjeldne æren kan antyde at Hadrian kan ha besøkt stedet og igangsatt byggingen av broen i løpet av hans reise i romersk Britannia. Befolkningstallet i Pons Aelius ved denne tiden er beregnet anslagsvis til rundt 2000 mennesker. Fragmenter fra Hadrians mur er fortsatt synlig i deler av Newcastle, særlig langs West Road. Løpet til den store romerske muren kan bli sporet østover til Segedunum, den romerske festningen i Wallsend, hvilket betyr «murens avslutning», og til forsyningsfestningen Arbeia i South Shields. Den totale lengden av Hadrians mur var 117 km, og strakte seg over hele bredden av Britannia. Muren innlemmet Vallum, en stor og langstrakt jordvoll med parallelle forsvarshauger.Hogan, C. Michael (2007): Hadrian's Wall, red. A. Burnham, The Megalithic Portal and Megalith Map. Den er unik for romerske grenser, og strekker stort sett fra kyst til kyst, sør for muren. Disse store konstruksjonene ble gjort for beskytte seg mot piktiske stammer i det området som nå er Skottland.Johnson, Stephen (2004): Hadrian's Wall, Sterling Publishing Company, Inc, ISBN 0-7134-8840-9

Byen Newcastle har sitt navn etter den normanniske festningen som ble bygget i 1080. Normannerne ønsket å sikre seg kontroll over et strategisk viktig overgangssted ved elven Tyne. Deler av festningen er bevart; hovedbygningen og porten står, men er skilt fra hverandre av et jernbanespor anlagt i det 1800-tallet.

Newcastle vokste i omfang og betydning på grunn av de rike kullårene i området. Å «ta med kull til Newcastle» ble et fast uttrykk for en meningsløs handling. På 1800-tallet ble også skipsbygging og tungindustri viktig. I andre halvdel av 1900-tallet var tungindustrien i nedgang, og servicenæringer er nå det viktigste for byens økonomi. Arbeidsløsheten er høy, og i umiddelbar nærhet av sentrum kan man se boligområder som har forfalt på grunn av dette.

 Arkitektur og byplan 
Newcastle har et stort, neoklassisk sentrum, som for det meste ble planlagt i 1830-årene av Richard Grainger og John Dobson. Det har i senere tid blitt kraftig restaurert. Grey Street regnes som en av Englands vakreste bygater, der blant annet Theatre Royal ligger.

Like nordvest for byen er Leazes Park, et parkanlegg anlagt i 1873 etter at 3000 arbeidere signerte et opprop for «enkel adgang til noe åpent land med tanke på helse og rekreasjon». I et hjørne av den ligger St James' Park, Newcastle United FCs stadion, som er et landemerke når man kommer mot byen sørfra.

 Vennskapsbyer 
Newcastle har følgende vennskapsbyer:

  Bergen, Norge (siden 1968)«Bergen, Norway» , Newcastle City Council.
  Gelsenkirchen, Tyskland (siden 1948)«Gelsenkirchen and Newcastle celebrate 60 years as sister cities» . German Consulate General Edinburgh.
  Atlanta, USA (siden 1977)«2003 Annual Report»  (PDF). Atlanta Sister Cities Commission.
  Groningen, Nederland«City Twinning – Newcastle upon Tyne», Gemeente Groningen.
  Haifa, Israel«Haifa, Israel»  , Newcastle City Council
  Nancy, Frankrike (siden 1954)«Nancy, France» , Newcastle City Council.
  Newcastle (New South Wales), Australia«Newcastle, Australia»  , Newcastle City Council
  Singkawang, Indonesia

Newcastle har også en avtale om «vennskap» med den amerikanske byen Little Rock i Arkansas«Nine Youth from Little Rock Depart for Visit to Newcastle-Upon-Tyne, United Kingdom» (Pressemelding). City of Little Rock. 9. juli 2007. og siden 2003 hatt en «spesiell avtale om samarbeid» med Malmö i Sverige.«Vänorter» , Malmö stad.

Følgende land har konsulær representasjon i Newcastle: Norge, Sverige, Island, og Danmark, foruten også Romania, Belgia, Frankrike, Tyskland, og Italia.

 Referanser 

 Litteratur 
 Moffat, Alistair; Rosie, George (10. november 2005): Tyneside: A History of Newcastle and Gateshead from Earliest Times, Mainstream Publishing, ISBN 1-84596-013-0
 Hepple, Leslie W. (1976): History of Northumberland and Newcastle-upon-Tyne, Phillimore & Co Ltd, ISBN 0-85033-245-1

 Eksterne lenker 


 Newcastle City Council , lokalmyndighetene
 City of Newcastle upon Tyne, besøks- og turistnettsted
 Official NewcastleGateshead Tourism, besøks- og turistnettsted
 BBC Tyne BBCs lokale nettsted

Kategori:Newcastle upon Tyne
Kategori:Distrikter i Nordøst-England
Kategori:Havnebyer i Storbritannia
Kategori:Havnebyer ved Nordsjøen